Lav et referat af nedenstående tekst:

Tekst:
Går alt, som planlagt, håber Gigantium at kunne åbne op for svømmehallen allerede igen torsdag. Hele onsdagen igennem har brandvæsnet kæmpet med branden i kultur- og idrætscenteret. Tidligere på dagen var det flammerne, de forsøgte at få bugt med, men nu hvor branden er under kontrol er det kun efterslukning og et forsøg på at redde det, der reddes kan, de knokler løs med. Håndboldhallen har taget størst skade under branden, men indsatsleder Anders Brosbøl oplyser, at også andre dele af bygningen har lidt under den store røgudvikling og den store mængde vand, der er blevet smidt på bygningen. - Det er en rimelig alvorlig og omfangsrig brand. Der er store røg og vandskader. Også de dele af bygningen, hvor der ikke var flammer, er der røgskader, fortæller Anders Brosbøl, indsatsleder på stedet. Gigantium oplyser på deres hjemmeside, at de regner med at kunne byde gæster velkommen torsdag klokken 12. De skriver desuden, at skulle der komme ændringer, så er det på deres hjemmeside, du skal finde det. Da branden brød ud opholdt badende gæster sig i svømmehallen. De blev evakueret – flere af dem uden at få deres ejendele, heriblandt tøj, med sig. Gigantium skriver på deres hjemmeside, at de kan afhente deres tøj torsdag mellem 8.30 og 12.00.

Referat:
Efter storbranden i Gigantium onsdag måtte badegæster evakueres fra svømmehallen.